Source: https://ficek.sk/rozvod-a-doklady-22310
Timestamp: 2020-04-01 07:33:44+00:00

Document:
[2020] Rozvod a doklady | Právna Poradňa
Otázka: Rozvod a doklady
Chcela by som poradiť lebo nemám žiadne skúsenosti idem sa rozvádzať s manželom a mame spolu dve deti čo všetko potrebujem? A súd aké doklady?
Odpoveď: Rozvod a doklady
Dobrý deň, základnými dokladmi v rozvodom konaní sú sobášny list a rodné listy maloletých detí. Následne musíte súdu dostatočne zdokladovať a popísať náklady na starostlivosť o spoločnú domácnosť a maloleté deti (dokladmi o úhrade nákladov na bývanie, záujmových krúžkov maloletých detí...). V prípade, že pracujete budete musieť predložiť i potvrdenie o Vašom príjme, ktoré Vám vystaví Váš zamestnávateľ. Ďalšie doklady, ktoré by ste teoreticky museli prekladať v súdnom konaní závisia na konkrétnostiach Vášho prípadu. Ak majú deti nejaké zdravotné problémy, ktoré majú za následok zvýšené náklady na ich stravu alebo starostlivosť je potrebné predložiť lekárske správy (prípadne správy z príslušného centra alebo poradenskej inštitúcie). Všetky potrebné doklady si od Vás súd vyžiada vopred a budete ich musieť súdu najneskôr na pojednávaní doručiť v potrebnom počte vyhotovení. Potreba predloženia aj ďalších dokladov môže vyplynúť z priebehu pojednávania alebo z detailov Vášho prípadu.
Podotázka: Rozvod a doklady (Rozvod)
Dobrý deň, s manželom nežijeme v spoločnej domácnosti už viac ako 5 rokov a plánujem sa rozviesť. Je pravda, že ak žijeme dlhšie v odlúčení, rozvod prebehne rýchlejšie? Papiere na rozvod mám ísť žiadať na Krajský súd? Ďakujem.
Odpovedá: advokát (odpoveď odoslaná: 25.08.2017)
Dobrý deň, nie je pravidlom, že odlúčení manželia dosiahnu vyhlásenie rozsudku o rozvode manželstva skôr. Skutočnosť, že manželia spolu dlhodobo nežijú preukazuje trvalý rozvrat vzťahov medzi manželmi, čo je jednou z okolností, pre ktorú súd manželstvo rozvedie. V zmysle § 23 zákona o rodine, súd manželstvo rozvedie, ak sú vzťahy medzi manželmi tak vážne narušené a trvalo rozvrátené, že manželstvo nemôže plniť svoj účel a od manželov nemožno očakávať obnovenie manželského spolužitia.
Prílohou k návrhu na rozvod manželstva je predovšetkým sobášny list, čo nie je listina, ktorú uchováva krajský súd alebo iný súd. Sobášny list (ďalšie vyhotovenie) vydáva na požiadanie matričný úrad.

References: súd 
 súd 
 súd 
 § 23
 súd 
 súd